 Waxaan doonayaa inaan halkan uga cadeeyo guud ahaan shacabka Soomaaliyeed iyo wakiilladooda Xildhibaannada Golaha Shacabka inaan ahay Murashax u taagan qabashada Xilka Guddoomiye kuxigeenka 1aad ee Golaha Shacabka oo aan qof ahaan u arkay in uu yahay xil aan gudashada waajibaadkiisa si hufan uga soo bixi karo hadii la ii doorto, isla markaana aan leeyahay waaya aragnimo iyo aqoon ku filan oo aan ku qaban karo ayay tiri Xildhibaan Khadiijo Maxamed Diiriye oo si rasmi ah u shaacisay musharaxnimadeeda xilka Guddoomiye kuxigeenka 1aad ee Baarlamaanka Federaalka Soomaaliya. 